
LIETUVOS TRANSPORTO SAUGOS ADMINISTRACIJOS VEIKLOJE NENAUDOJAMO TURTO PARDAVIMO ELEKTRONINIO AUKCIONO BŪDU SĄLYGOS

Aukciono organizatorius.
1. Lietuvos transporto saugos administracija, juridinio asmens kodas 188647255, registracijos adresas Švitrigailos g. 42, Vilnius, duomenys apie įstaigą kaupiami ir saugomi Lietuvos Respublikos juridinių asmenų registre (toliau – LTSA).
Aukciono vykdymo būdas.
2. Vykdomas elektroninis aukcionas (toliau – Aukcionas), aukciono dalyviams internetu registruojantis VĮ Registrų centro administruojamoje specialiojoje svetainėje www.evarzytynes.lt.
Informacija apie parduodamą turtą.
3. LTSA parduoda veikloje pripažintą nenaudojamu turtą (toliau – Turtas) - spausdintuvų ir skenerių komplektą, iš viso 24 vnt. Tiksli sudėtis, inventoriaus numeriai ir dokumentuota būklė pateikti neatskiriamame šių sąlygų priede. Kaina siūloma už visą objektą. Atskiros jo dalys šiame aukcione neparduodamos. Komplekte yra spausdintuvai, daugiafunkciai įrenginiai ir skeneriai. Daliai įrenginių sąrašuose nurodytas fizinis, kitiems – funkcinis arba technologinis nusidėvėjimas.
4. Turto būklė – turtas yra naudotas, natūraliai nusidėvėjęs; galimi įvairūs gedimai ir defektai. Aukciono rengėjas už parduodamo turto objekto būklę ir komplektaciją neatsako ir jokių pretenzijų nepriima. 
5. Aukciono laimėtojas privalo įrangą atsiimti ir išsigabenti savo lėšomis, jėgomis ir transportu per 10 darbo dienų nuo turto perdavimo–priėmimo akto pasirašymo dienos, įskaitant pasirašymo dieną. Laimėtojui neatsiėmus įrangos per nurodytą terminą, aukciono rengėjas už turto saugojimą neatsako.
6. Turtas nėra areštuotas, įkeistas, išnuomotas ar kitaip suvaržytas; jis nėra teisminio ginčo objektas; jo atžvilgiu nėra jokių draudimų, ribojančių nuosavybės ar naudojimo teisę; nėra asmenų, kurie pagal įstatymus ar sutartis išsaugo teisę naudotis turtu, pasikeitus turto savininkui. 
7. Dalyviai parduodamą Turtą apžiūrėti gali Turto laikymo vietoje, darbo dienomis, iš anksto suderinus su 25 punkte nurodytu asmeniu.
Kaina ir mokėjimo sąlygos.
8. Pradinė Turto pardavimo kaina - 361,00 Eur su PVM.
9. Mažiausias kainos didinimo intervalas – 5,00 (penki) Eur su PVM.
10. Aukciono dalyvio garantinis įnašas – 10 % (36,00 Eur) nuo pradinės Turto pardavimo kainos.
11. Aukciono dalyvio registravimo mokestis netaikomas.
12. Aukcionu metu varžomasi, nurodant kainą su PVM.
13. Pasibaigus Aukcionui, specialioje interneto svetainėje www.evarzytynes.lt paskelbiama kaina, už kurią parduotas Aukciono objektas (su PVM), laimėtojui išsiunčiamas elektroninis pranešimas apie laimėtą Aukcioną, o nelaimėjusiems dalyviams išsiunčiamas pranešimas apie tai, kad jie Aukciono nelaimėjo.
14. Aukciono dalyvio garantinis įnašas turi būti sumokėtas iki dokumentų pateikimo registruoti į LTSA banko sąskaitą Nr. LT214040063610002398, LR Finansų ministerija, Valstybės iždas. Pavedimo kopija turi būti pateikta registruojantis į Aukcioną.
15. Aukciono dalyviams, nepripažintiems laimėtojais, taip pat asmenims, sumokėjusiems dalyvio garantinį įnašą, bet neįregistruotiems Aukciono dalyviais, dalyvio garantiniai įnašai grąžinami per 15 (penkiolika) darbo dienų nuo Aukciono pabaigos į jų nurodytas banko sąskaitas.
16. Jeigu Aukcionas atšaukiamas po to, kai LTSA įregistruoja Aukcionui pateikiamus potencialių Aukciono dalyvio / -ų dokumentus, sumokėtas dalyvio garantinis įnašas grąžinamas į Aukciono dalyvio nurodytą sąskaitą per 15 (penkiolika) darbo dienų nuo sprendimo atšaukti Aukcioną priėmimo dienos.
Aukciono vykdymas.
17. Registracija į aukcioną:
17.1. Aukciono dalyvių registracija vyks internetu VĮ Registrų centro administruojamoje specialiojoje svetainėje www.evarzytynes.lt nuo 2026 m. lapkričio 18 d. 00.00 val., pabaiga 2026 m. lapkričio 24 d. 23:59:59 (5 d. d.).
17.2. Dalyvio registracijos tvirtinimo trukmė – 1 d. d. (2026 m. lapkričio 25 d.).
18. Aukcionas vyks internetu VĮ Registrų centro administruojamoje specialiojoje svetainėje www.evarzytynes.lt nuo 2026 m. lapkričio 26 d. 09 val. 00 min. iki 2026 m. lapkričio 27 d. 13 val. 59 min.
19. Laikoma, kad Turto objektas neparduotas Aukcione, jeigu Aukcionas neįvyksta, nes jame įsiregistravo mažiau kaip 2 (du) Aukciono dalyviai, arba jeigu įvykus Aukcionui nė vienas Aukciono dalyvis nepasiūlo kainos, lygios ar didesnės už pradinę Turto objekto pardavimo kainą.
Atsiskaitymas už aukcione parduotą Turtą.
20. Už aukcione nupirktą turtą atsiskaitoma per 10 (dešimt) darbo dienų po Aukciono pabaigos. 
21. Aukciono laimėjimo atveju:
21.1. laimėjusio dalyvio sumokėtas dalyvio garantinis įnašas įskaitomas kaip dalinė įmoka už įsigytą turtą;
21.2. Dalyvis pasiūlytos visos turto kainos, nurodytos dalyvio pasiūlyme, ir dalyvio garantinio įnašo skirtumą turi sumokėti per 10 (dešimt) darbo dienų po Aukciono pabaigos į LTSA banko sąskaitą Nr. LT214040063610002398, LR Finansų ministerija, Valstybės iždas. 
22. Aukciono laimėtojui pateikus LTSA banko dokumentą, patvirtinantį, kad už Aukcione nupirktą turtą sumokėta, Aukciono laimėtojui per 3 (tris) darbo dienas nupirkus turtą – nupirktas turtas perduodamas Viešajame prekių aukcione parduoto turto objekto perdavimo aktu, kartu su turto objekto naudojimu susijusia kita turima dokumentacija. 
23. Jeigu Aukciono laimėtojas per nustatytą terminą nesumoka už Aukcione nupirktą turtą, laikoma, kad jis atsisako pirkti Aukciono objektą, netenka teisės toliau dalyvauti to paties Aukciono objekto pirkime. Dalyvio garantinis įnašas Aukciono laimėtojui negrąžinamas ir laikomas tokio Aukciono laimėtojo mokėtina bauda LTSA, padengianti minimalius LTSA nuostolius, susijusius su Aukciono organizavimu, vykdymu ir kt., kurių LTSA neprivalo įrodyti.
24. Aukcione įsigytas turtas nėra keičiamas ir (ar) grąžinamas.
Baigiamosios nuostatos.
25. Konkretų apžiūros laiką būtina suderinti iš anksto su darbuotojais, atsakingais už turto apžiūrą. Dėl Aukcione parduodamo Turto apžiūros, papildomos informacijos apie Turtą kreiptis į Informacinių technologijų skyriaus patarėją Vytautą Lukšį, tel. +370 615 27090, el. p. vytautas.luksys@ltsa.lt.
26. Daugiau informacijos, susijusios su parduodamų Turto objektų papildomų techninių duomenų pateikimu, suteiks 25 punkte nurodytas asmuo.
27. Informacija apie aukcioną taip pat skelbiama LTSA internetiniame puslapyje https://ltsa.lrv.lt/lt/administracine-informacija/aukcionai.
28. Bet kokie LTSA ir dalyvių tarpusavio santykiai, nenumatyti šiose sąlygose, reguliuojami Lietuvos Respublikos teisės aktais. Bet kokie ginčai tarp LTSA ir dalyvių, taip pat Aukcioną laimėjusio dalyvio, sprendžiami Lietuvos Respublikos įstatymų ir kitų teisės aktų nustatyta tvarka.


Aukciono organizavimo ir vykdymo
komisijos pirmininkas 				                     Aleksandr Jakimčik



Priedas

Aukciono organizavimo ir vykdymo komisijos elektroniniame aukcione parduodamų Turto objektų sąrašas

	Turtas ir identifikacija
	Dokumentuota būklė
	Vnt.
	Eur/vnt. su PVM
	Suma su PVM

	Spalvinis daugiafunkcinis irenginys Xerox VersaLink C7030
Inv. Nr. IT-000131
	Nusidėvėjo funkciškai (technologiškai).
	1
	150,00
	150,00

	Daugiafunkcinis įrenginys KYOCERA ECOSYS
Inv. Nr. 98931
	Nusidėvėjo funkciškai (technologiškai).
	1
	40,00
	40,00

	Skeneris Avision AD250 (2016-04)
Inv. Nr. 98914
	Nusidėvėjo fiziškai.
	1
	5,00
	5,00

	Spausdintuvas TA Triumph Adler 2550ci
Inv. Nr. 0485
	Nusidėvėjo funkciškai (technologiškai).
	1
	40,00
	40,00

	Skeneris Fujitsu ScanPartner SP-1130
Inv. Nr. 98882
	Nusidėvėjo funkciškai.
	1
	10,00
	10,00

	Spausdintuvas HP Laser MFP 135w
Inv. Nr. 41208230; 41208230
	Nusidėvėjo funkciškai (technologiškai).
	4
	10,00
	40,00

	Skeneris Canon LiDE 2014-03
Inv. Nr. 411411438.6
	Nusidėvėjo funkciškai (technologiškai).
	1
	3,00
	3,00

	Nešiojamas spausdintuvas Canon Pixma iP110 su baterija
Inv. Nr. 411411635
	Nusidėvėjo fiziškai.
	1
	5,00
	5,00

	Spausdintuvas nešiojama s"Canon Pixma IP100" (09.01)
Inv. Nr. 73356
	Nusidėvėjo fiziškai.
	1
	5,00
	5,00

	Spausdintuvas HP LaserJet Pro M402dn (2016-06)
Inv. Nr. 487040034; 487040033
	Nusidėvėjo funkciškai (technologiškai).
	2
	10,00
	20,00

	Skeneriai Canon Scan Lide 600F(08.11)
Inv. Nr. 410100020.8
	Nusidėvėjo funkciškai (technologiškai).
	1
	3,00
	3,00

	Skeneris Canon LiDE 220 2016-04
Inv. Nr. 411411799; 411411793; 411411794; 411411786
	Nusidėvėjo funkciškai (technologiškai).
	4
	3,00
	12,00

	CANON CANOSCAN LIDE 210
Inv. Nr. 411411189.2
	Nusidėvėjo funkciškai (technologiškai).
	1
	3,00
	3,00

	Spausdintuvas Canon 16-12 LBP-252DW
Inv. Nr. 487040058
	Nusidėvėjo funkciškai (technologiškai).
	1
	10,00
	10,00

	Nešiojamas spausdintuvas :Canon i- Sensys MF229dw
Inv. Nr. 411411676; 411411677
	Nusidėvėjo fiziškai.
	2
	5,00
	10,00

	Nešiojamas spausdintuvas ,,Canon Pixma iP90v"
Inv. Nr. 73242
	Nusidėvėjo fiziškai.
	1
	5,00
	5,00



